ISANDA LAUAS
Tere tulemast saaatesse!
Mina olen Martti Ojares
ja mu tänane külaline on Elias Luoma.
Tere tulemast Elias! - Tänan!
Uurisime enne selle saate algust su elu kohta
ja võiks öelda,
et viimased 18 aastat su elust on olnud suur ülistus ja tänu Jumalale.
Aga uurime veidi ka seda aega, mis oli enne neid 18 aastat
ja enne, kui Jeesus tuli su ellu.
Su algusaastad polnud üldse kerged.
Nii on.
Mu isa on pärit Alžeeriast, kuigi paljud ei pane seda tähelegi.
Ta oli seal Prantsuse-Alžeeria sõjas, sattudes seejärel põgenikuna Soome.
Ma kõike detaile ei tea,
aga siin kohtas ta mu ema ja siis sündisin mina.
Olin väike, kui olime perereisil Prantsusmaal
ja kuulsin korraga: "Isa läks segi."
Oli ime, et me Soome tagasi saime.
Edasine aeg oli üsna sünge.
Elasime vägivalla ohus ja lõpuks oli ka lahutus.
See kõik oli väga hirmus, mõjutades nii minu elu,
kui kindlasti paljude teistegi asjaosaliste elusid.
Kuid tänu Jumalale oli sul hea ema. - Just.
Ta kaitses sind nii nagu väike laps seda vajab.
Ema poolt läks kõik just hästi nagu ta seda üksikemana suutis.
Kui natuke suuremaks sain, käisin ka isa juures.
Sõitsin rattaga Koivukyllä, nähes seal väga metsikut pilti elust.
Seal olid joomingud, vägivald jms.
Kuid läheme siit edasi, sest meil on ka paljust heast rääkida.
Pealegi saab igaüks aru, et see polnud kõige ilusam algus.
Siis aga saabus päev, kui sa said usklikuks.
Kui vana sa siis olid?
Olin veidi üle 20-aastane.
Oli nii, et meil oli koolis suvevaheaeg.
Olin ühes korteris, suures ahastuses,
olles rääkinud ka oma sõpradele sellest.
Nende meelest läks mul hästi, aga mul olid väga halvad mõtted.
Selles peegeldus ka mu lapsepõlv ja noorus, mis kõik seal juhtus.
Olin Vuosaaris oma tolleaegse tüdruksõbra korteris.
Läksin elutoast magamistuppa
ja langesin korraga spontaanselt põlvedele
ning hakkasin palvetama.
Seal polnud kedagi teist. Olin täitsa üksi.
See oli spontaanne olukord, kus palvetasin,
et Jumal, kui Sa oled olemas, siis aita mind.
Ja siis ma ise ka vastasin sellele küsimusele.
Sellega oli kindlasti seotud ka asjaolu,
et mu vanaema oli teatud moel kiriku-usklik.
Sealt see kristlus tuligi,
mistõttu ka mõistsin, et Jeesus on sellega kuidagi seotud.
Vestlesin endaga umbes 10 minutit.
Peale seda juhtus midagi sellist, mida ma ei osanud oodata.
Otsekui mingi klõps käis ära
ja ma teadsin, et need olid Isa, Poeg ja Püha Vaim.
Hiljem sain teada,
et Püha Vaim tuli sinna ja kohtas mind.
Tõusin põrandalt püsti
ja kuigi ma ei tea, miks, jooksin WC'sse.
Vaatasin end peeglist ja juubeldasin, hüüdes omaette "Wow!"
Samal ajal aga kõik ahastus ja halvad mõtted, mis mul olid,
need kadusid.
Panin seejärel telefoni hääletu peale.
Heitsin voodisse pikali ja lihtsalt olin seal.
Hetke jooksul muutus kõik.
Ahastus ja valu mu sees kadusid ning asemele tuli rahu.
Rääkisid enne, et olid justkui taevase vati sees.
Jah. Seda on isegi raske sõnades kirjeldada.
Parim oli see, et sain lihtsalt olla.
See olukord oli nii eriline, et seda on sõnades raske kirjeldada.
Ma lihtsalt olin.
Ei tahtnud liigutadagi, vaid tahtsin lihtsalt olla.
See oli su elus tõeline pöördepunkt, aga sellele järgnes midagi.
Üks suur muutus, mis mu endaga juhtus, oli see,
et mu südametunnistus muutus väga tundlikuks.
Tüdruk, kellega tollal koos olin, ütles, et see on nii haige,
et keegi võib nii kiiresti ja nii palju muutuda.
Samas hakkasid toimuma ka teised imed.
See sama tüdruk
tahtis paar päeva varem saada suvetööd.
Ta läks Idakeskusesse tööd otsima
ja kohtas sinna minnes eskalaatoril üht meest.
Ta ütles sellele mehele, et on töö otsingutel,
mispeale mees andis talle visiitkaardi
ja ütles: "Helista mulle ja sa saad tööd!"
Ta helistaski ja sai tööd vaeste inimeste aitamise vallas.
Nii sai ta erinevate sündmuste tagajärjel
sinna tööle.
Temast sai seal ühe Saara paariline.
Nii et ma palvetasin
ja järgmisel hommikul, kui ärkasin, oli mu tüdruksõber juba tööle läinud.
Tänavale vaeseid aitama.
Seal tekkisid päeva jooksul mingid probleemid,
mispeale mu tüdruksõber tuli koos oma paarilise Saaraga meile.
Nii et, kui ma siis ärkasin ja kööki läksin,
ootas mind ees usklik tüdruk.
Nii et ma olin alles eelmine päev palvetanud
ja nüüd ootas ees selline eriline lugu!
Aga nii see tõesti oli,
et järgmisel hommikul, kui ärkasin, oli ta kodus ja küsis,
kas tahan minna ühele nägemus-konverentsile?
Ütlesin, et muidugi tahan ja sellega oli asi selge.
Kõik see toimus kahe päeva jooksul? - Jah.
Praktiliselt peaaegu ööpäeva jooksul peale mu palvetamist.
Palusin: "Kui on mingi tee, siis näita seda mulle!"
Mõned asjad läksid mul väga hästi.
Olin üsna katkine
ja palusin Jumala poole, et Ta näitaks mulle teed.
Ja muidugi olin ka nõus minema sinna konverentsile.
Mida sa ütleksid vaatajatele selle kogemuse kohta, mis sul juhtus?
See oli elumuutev kogemus.
Ütlen veel, et see ei lõppenud selle ühe kogemusega.
Olen alates sellest hetkest elanud seda elu 18 aastat.
Kui vaadata su elu lähtekohti,
siis Jeesus tuli su ellu enne neid 18 viimast aastat.
Sa käisid tol ajal ametikoolis? - Jah.
Ja ka lõpetasid selle? - Jah.
Peale seda toimus palju asju ka su tööelus,
mille põhjal võid tõdeda, et Jumal on olnud koos sinuga.
Just nii.
Selle kohta on mitmeid näited näiteid.
Olen nüüdseks olnud mõnda aega ettevõtja.
Viimase 1,5 aasta jooksul oleme rajanud ka teise ettevõtte,
kuid start-up ettevõtlus on raske ala, mis võib tuua kaasa palju pingeid.
Nii palju, kui teisi ettevõtjaid tunnen, kes pole usklikud,
siis nad on siiski öelnud, et nad ärkavad öösel üles palvetama.
See pinge võib olla väga tugev,
mis võib vahel tekitada ka tunde,
et tahaks lõpetada kõik, sest see on nii raske.
Aga kui ma selles olukorras palvetasin,
oli palvevastus sellele väga julgustav:
"Sa oled edukas selles, mida sa teed. Ära anna alla! Mine edasi!"
See on aina uuesti ja uuesti tulnud esile.
"Sa oled edukas! Ära anna alla!"
Räägi me vaatajatele, mis on start-up ettevõte ehk idufirma?
Start-up ettevõtet kujutatakse ette just kasvuettevõttena.
Seal on mitmed riskid
ja väikeste varudega tuleb kõik asjad ära teha.
Üldiselt tähendab start-up, et seal oleks kasvu perspektiivi.
Kui ma õigesti aru saan,
on selles tegu uue lahendusega klientide probleemide lahendamiseks?
- Jah.
Ehk siis teil tuleb mõelda,
kuidas luua infotehnoloogiliselt mingit uut mudelit,
mille abil lahendada klientide asju.
Just nii.
Ehk siis on probleem, mis vajab lahendamist.
Oleme kõik need aastad tegelenud selle programmi arendamisega.
See oli juba lapsepõlve mu unistus.
Kas start-up ettevõttes on ka midagi sellist,
kus kolleegid saavad omavahel suhelda?
On küll.
Mõnes Tampere ettevõttes on.
Ja kahes teises ettevõttes veel, kuhu olen kaasatud,
peavad tegevjuhid kõnesid.
Ma pole neist väga tihti osa võtnud, aga sellised foorumid on olemas.
Soomes toetatakse sellist asja väga.
Mida usk su ellu endaga kaasa tõi?
See tõi väga palju asju, olles olnud esikohal mu elus.
Tööelus pole ehk alati võimalik seda konkreetselt esile tuua,
sest see ei sobi igasse olukorda, kuigi vahel sobib ka.
Ma palvetan palju ja tahan hoida alal suhet Jumalaga.
Ma palvetan palju ja tahan elada seda elu.
Lisaks sellele tahan varuda aega selleks,
et näiteks reedel, peale väga pingelist töönädalat,
kus on olnud kõva tamp taga ja nö pidev andmine käib,
siis vähemalt reedel tahan võtta aega,
et minna jagama häid uudiseid ehk evangeliseerima.
Olen reedeti Tampere kesklinnas, peatades inimesi tänaval vestluseks.
Sest tahan jagada seda sama head, mida olen ise saanud.
See on olnud mu jaoks eriti positiivne kogemus.
Inimesed on olnud eriti sõbralikud
ja ka väga vastuvõtlikud.
Nii et tahan jagada nendega kõike Jumala head.
Kuidas tekkis huvi Jumala Sõna ehk Piibli vastu
ja kuidas oled selles vallas edasi liikunud?
Hea küsimus.
Elasime mingil ajal Riihimäel,
aga ma pidin sõitma Helsingisse, kus olid mu kliendid.
Tegin nii, et kuulasin sõidu ajal audio-Piiblit.
Audio-Piibel on mul mitu korda läbi kuulatud.
Nüüd kuulan ingliskeelset,
kus on lisatud ka hääle-efektid ja näitlemine.
Näitlejad ja hääleefektid on toredad asjad.
Olen terve Piibli läbi kuulanud.
Nii olen kuulanud palju igasuguseid õpetusi.
Suhtest Jumalaga veel nii palju, et Piiblist tõusevad teatud asjad üles.
Kuid kui sa hakkad veel Jumalaga elama ja palvetad
ja Jumal hakkab su palvetele vastama.
Näiteks kui tööpinged hakkavad ahistama
ja sa mõtled: "Kuidas nii saab olla?"
ja siis korraga tuleb Jumala Sõna: "Ära anna alla! Mine aga edasi!
Sul on edu selles, mida sa teed!", siis see imeline.
Töötasin Piibli aasta jooksul mitmeid kordi läbi
ja kuulan seda endiseltki veel,
kuid tookord kuulasin seda intensiivselt ja ikka mitu korda.
Millised alad või kohad on sulle Piiblist eriliselt avanenud?
Näiteks see, et kõige tähtsam asi elus
on armastada Jumalat kõigega, mis sul on.
See on väga tähtis asi - armastus Jumala suhtes.
Aga ka see, et kui ma olen koos Temaga -
kui Ta kohtab mind ja mu südant, siis see sütitab seda armastust.
Jeesus ütleb, et see on käsuõpetuses kõikidest käskudest tähtsaim.
See on kõige tähtsam asi.
See tekitab hea tunde ja sa hakkad õigesti tegutsema.
Teine asi, mida olen lähiajal kogenud,
on see, et Jumal on minus ja mina Temas.
Et Püha Vaim kohtaks mind.
Peale seda olen Teda tihti kohanud.
Jumal minus - mul on Temaga suhe. Ma palvetan ja Jumal vastab.
Ma tunnen Teda ja elan Temas.
Ma saan olla Püha Vaimu tempel, kus Jumal on minus.
Ma olen Jeesuses päästetud. See on selles suhtes keskne asi.
See on mu elu.
Kuhu see on lähiajal viinud, on olnud see, nagu Jeesus ütles:
"Ma ei nimeta teid orjadeks või teenijateks,
vaid just sõpradeks."
Jah, me oleme ka nagu teenijad,
sest me tahame teenida Jumalat ja inimesi ühiskonnas.
Me tahame aidata teisi.
Aga Jeesus ütles: "Ma nimetan teid sõpradeks."
See sõpruse rajamine on lähiajal olnud täiega teema.
Sa näed, kui hea Jumal on ja mida Ta tahab meile kõigile teha.
Sa näed ka seda noorsugu,
kui sa kohtad neid reedeti ja räägid neile Jeesusest
ja oled avastanud,
et suurem osa noortest ja ka teistest inimestest
ei saa aru sellest aardest, mis meil on Jeesuses.
Ja see panebki sind neile rääkima.
Jah. Nii see on.
Ühtpidi nii see ongi.
Kuid seal on teine pool veel,
mille osas püüan alles sotti saada, et mis seal tegelikult toimub?
Hetkel, kui jõuame vestluses sellesse punkti,
et hakkame koos inimesega palvetama:
"Kallis Jeesus, päästa mind ja andesta mulle mu patud!"
Tavaliselt sel hetkel juhtub midagi
ja Jumal puudutab ka mind selle kaudu.
Paljudel on justkui silmaklapid ees,
aga see kogemus on nende jaoks imeline ja positiivne.
Paljud ütlevad, et neil tekkis hea olemine.
Kuid samal ajal toimub midagi ka mu enda sees,
kui sellesse punkti jõuame.
Ja see ongi üks põhjus, miks ma tahan seal olla,
sest Jumal on seal.
Evangeelium on tähtis asi
ja sellest rääkimine on Jeesusele tähtis.
See on miski, mida peaks koos tegema.
On selge, et enamus inimeste jaoks on need asjad võõrad,
kui minna neis asjades süviti,
aga me ei saa ka kauem oodata.
Pealegi hakkab usuelu ehitamine alles peale Jumala juurde tulekut.
Nii tahangi jagada seal ja võtta aega selleks.
Mul pole töö juures selleks võimalust,
mistõttu tahan võtta eraldi aja, mis toimib minu puhul hästi.
Ma võtan aega, lähen sinna ja palvetan.
Ja samas Jumal ka õpetab mind.
Samal ajal, kui teistele räägin, kohtab Jumal ka mind ennast.
Nii et see on olnud väga positiivne kogemus.
Sa liigud Tampere ümbruses.
Kuidas noortel seal läheb?
Kohtad kindlasti ka inimesi, keda juhib jumalavastane vaim.
Jah, on sedagi olnud.
Oled sa puutunud kokku selliste vaimuvägedega?
Olen ikka,
püüdes jõuda sellistes olukordades palvetamiseni,
sest ma ei taha, et tekkiks mingeid vastandumisi.
Nii et on õigeid inimesi, kes tahavad päriselt kuulda
ja kui mitte, siis palvetan ning see ka toimib.
Ühel reedel, umbes kuu aega tagasi, oli üks teema,
kus kohtasin mitmeid selliseid inimesi, kes nendest asjadest rääkisid.
Üks noor poiss küsis mu käest siiralt ja aralt,
et mis siis, kui ongi olemas miski või keegi teine?
Sellistel puhkudel võiks kasutada ka väljendit "vastaspool".
Ta küsis kõike nii siiralt ja ma vestlesin temaga väga pikalt.
Natuke aega hiljem tuli sinna üks väga halvas seisus narkomaan.
Ta ütles otse välja, et temas on selline vaim
ja rääkis, kuidas see reageerib, kui ta palvetab.
Küsisin, kas ma tohiksin palvetada ta eest
ja ta ütles: "Võid, aga see teeb seda, seda ja seda."
Aga midagi ei juhtunud.
Ta ise ka imestas,
et sealt ei tulnud midagi, mida ta ette kujutas, et võib tulla.
See olukord oli suht rahulik.
Aga vahel harva on olnud ka muid olukordi.
Üks reede oli mulle kui õppetunniks,
kus ühe õhtu jooksul oli mitu selle-teemalist vahejuhtumit.
Mul on selline arusaam,
et narkomaania on väljunud kontrolli alt.
Narkootikume saab igalt poolt ja need viivad inimesed hauda.
Oled sa ka selliste asjadega kokku puutunud?
No olen ikka,
sest uimastitega seonduv on tänavapildis üsna selgelt näha.
Me eelmise büroo kõrval oli mitmeid selliseid punte,
nii et nad on üsnagi hästi nähtavad.
Su naine sai usklikuks sinuga umbes samal ajal.
Kuidas on usk te peres kasvanud?
Püüame seda ikka ülal ja esil hoida.
Jah, mu naine on usklik
ja me püüame ikka lastega palvetada ning usuasjadest rääkida.
Aga see on ka paras ettevõtmine,
sest kui on kolm väikest last, on elu paras tringel-trangel.
Lastele meeldib Tamperes Skidi kirik, mis on nelipühi kogudus
ja kus pühapäevadeks on lastele korraldatud linnalahingud,
Kus nad saavad hernepüssidega mängida.
Nii et eks me ikka püüame lapsi kaasata.
Muidu aga on meil täiesti tavapärane pereelu,
ühes oma kiirustamiste-, hobide- ja ettevõtmistega,
mille keskel püüame võtta aega ka vaimulike asjade jaoks.
Kas reedeti välja minnes oled grupiga või üksi?
Meid on ikka oma grupp.
Kui võrrelda aastataguse ajaga, kas on toimunud ka mingit muutust?
Mul endal on toimunud muutus
ja ma näen, kuidas kõik on läinud vaid positiivses suunas.
Üks tähtis asi, mille olen ära õppinud ja millest ka inimestega rääkinud,
on see, et ma ei hinda enam inimest tema riietuse või väljanägemise järgi.
Ma ei kritiseeri seda inimest enam,
sest igasuguste inimestega saab rääkida.
Kui kui olengi püüdnud määratleda kedagi välimuse järgi,
olen sageli täiega eksinud.
Nii on olnud tõeliselt tore suhelda inimestega,
kellega ma muidu kunagi ei suhtleks.
See on rikastav, et on inimesi, kellega saab rääkida,
kellega ma muidu üldse ei räägiks.
Oled sa kogenud selles ka Püha Vaimu ligiolu?
Olen küll.
Vahel kogen seda nii, et inimesed hakkavad nutma.
Vahel isegi lahinal, aga samuti ka teistmoodi.
Nüüd käivad veel saate viimased paar minutit.
Võid öelda vaatajatele, mida Püha Vaim sulle öelda annab.
Tahan julgustada kõiki vaatajaid evangeliseerima.
Võtma selleks aega
ja leidma sealt selline hea positiivne kogemus,
et selle ümbert võiksid kaduda kõik eelarvamused.
Tahan öelda veel ka seda,
et kui tööelus on kõva surve, siis palve on selline asi, mis aitab.
Jumal kuuleb me palveid ja tahab meid aidata.
Võiksin ka lühidalt palvetada.
Ma tänan Isa Jumalat kõigi vaatajate eest
ja palun, et Püha Vaim kohtaks vaatajaid
nagu Ta kohtas mind.
Kinnita nende sisemist inimest
ja süüta neis armastus Jumala ja ligimeste vastu.
Anna neile kõigile julgust kuulutada neid häid sõnumeid!
Jeesuse nimel, aamen!
Aitäh Elias selle palve eest
ja selle eest, mida just vaatajatele ütlesid!
Oleme ajas, kus Jumala armastus, millele alguses viitasid,
võiks tulvata inimeste kodudesse,
et nad võiksid kogeda, mida tähendab olla Jeesuse oma.
Aitäh, et tulid rääkima oma elu suurest muutusest
ja sellest, kuidas oled 18 aastat saanud käia sellel teel,
rõõmutsedes sellest kogu südamega koos oma pere ja omastega.
Aitäh sulle! - Aitäh!
Soovides toetada Eesti TV7 tööd, võite helistada 900 1770 (hind 10 )
või anneta pangaülekandega, leides me andmed www.tv7.ee Aitäh!
Tõlge: Raul Jürimaa